LIETUVOS RESPUBLIKOS APLINKOS MINISTRAS

ĮSAKYMAS

DĖL NOTIFIKUOTOSIOS VIEŠOSIOS ĮSTAIGOS TECHNIKOS PRIEŽIŪROS TARNYBOS PASKYRIMO PAGAL LIETUVOS RESPUBLIKOS APLINKOS MINISTRO 2020 M. SAUSIO 28 D. ĮSAKYMĄ NR. D1-52 „DĖL VIEŠOSIOS ĮSTAIGOS TECHNIKOS PRIEŽIŪROS TARNYBOS PASKYRIMO ATLIKTI TREČIŲJŲ ŠALIŲ UŽDUOTIS VERTINANT IR TIKRINANT STATYBOS PRODUKTŲ EKSPLOATACINIŲ SAVYBIŲ PASTOVUMĄ PAGAL NURODYTĄ SRITĮ IR FUNKCIJAS“ ATLIKTI TREČIŲJŲ ŠALIŲ UŽDUOTIS VERTINANT IR TIKRINANT STATYBOS PRODUKTŲ EKSPLOATACINIŲ SAVYBIŲ PASTOVUMĄ GALIOJIMO PANAIKINIMO

2023 m. gegužės 5 d. Nr. D1-135

Vilnius

Vadovaudamasis 2011 m. kovo 9 d. Europos Parlamento ir Tarybos reglamentu (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB, Bandymų laboratorijų, sertifikacijos ir kontrolės įstaigų paskyrimo ir paskelbimo taisyklių, patvirtintų Lietuvos Respublikos Vyriausybės 2006 m. liepos 4 d. nutarimu Nr. 674 „Dėl Bandymų laboratorijų, sertifikacijos ir kontrolės įstaigų paskyrimo ir paskelbimo taisyklių patvirtinimo“, 36 punktu ir 36.1 papunkčiu, atsižvelgdamas į viešosios įstaigos Technikos priežiūros tarnybos 2023 m. vasario 27 d. raštą Nr. 2S-43 „Dėl paskyrimo atlikti atitikties vertinimo procedūras panaikinimo“ ir statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“, patvirtinto Lietuvos Respublikos aplinkos ministro 2015 m. gruodžio 10 d. įsakymu Nr. D1-901 „Dėl statybos techninio reglamento STR 1.01.04:2015 „Statybos produktų, neturinčių darniųjų techninių specifikacijų, eksploatacinių savybių pastovumo vertinimas, tikrinimas ir deklaravimas. Bandymų laboratorijų ir sertifikavimo įstaigų paskyrimas. Nacionaliniai techniniai įvertinimai ir techninio vertinimo įstaigų paskyrimas ir paskelbimas“ patvirtinimo“, 104 punkto nuostatas:

1. Panaikinu notifikuotosios viešosios įstaigos Technikos priežiūros tarnybos (toliau – Tarnyba) paskyrimo pagal Lietuvos Respublikos aplinkos ministro 2020 m. sausio 28 d. įsakymą Nr. D1-52 „Dėl viešosios įstaigos Technikos priežiūros tarnybos paskyrimo atlikti trečiųjų šalių užduotis vertinant ir tikrinant statybos produktų eksploatacinių savybių pastovumą pagal nurodytą sritį ir funkcijas“ patvirtintą paskirtosios įstaigos veiklos sritį ir funkcijas atlikti trečiųjų šalių užduotis vertinant ir tikrinant statybos produktų eksploatacinių savybių pastovumą (pagal 2011 m. kovo 9 d. Europos Parlamento ir Tarybos reglamentą (ES) Nr. 305/2011, kuriuo nustatomos suderintos statybos produktų rinkodaros sąlygos ir panaikinama Tarybos direktyva 89/106/EEB) galiojimą.

2. Pripažįstu netekusiu galios Lietuvos Respublikos aplinkos ministro 2020 m. sausio 28 d. įsakymą Nr. D1-52 „Dėl viešosios įstaigos Technikos priežiūros tarnybos paskyrimo atlikti trečiųjų šalių užduotis vertinant ir tikrinant statybos produktų eksploatacinių savybių pastovumą pagal nurodytą sritį ir funkcijas“.

3. Nustatau, kad šis įsakymas įsigalioja 2023 m. birželio 1 d.

4. Šiuo įsakymu priimtas sprendimas panaikinti Tarnybos paskyrimo galiojimą gali būti skundžiamas Lietuvos Respublikos administracinių bylų teisenos įstatyme nustatyta tvarka.

Aplinkos ministras	Simonas Gentvilas